”Identitatea naţională e preţioasă pentru românii din afara ţării. Menţinerea limbii, a culturii şi a tradiţiilor pentru generaţia copiilor celor care s-au stabilit peste hotare poate deveni o problemă, dacă nu i se aduc din timp soluţii eficiente. Pentru PNL - ca partid care promovează conservarea şi continuarea tradiţiilor - apărarea identităţii este o preocupare activă şi un punct cheie din programul nostru”, a arătat Nicolae Ciucă, duminică, într-o postare pe Facebook.
Klaus Iohannis, de Ziua Românilor de Pretutindeni: Diaspora a devenit mai puternică și a căpătat o voce care se face mai bine auzită la Bucureşti
El a adăugat că plecarea românilor în străinătate nu ar mai trebui considerată o pierdere, ci o oportunitate.
”Astăzi când marcăm Ziua Românilor de Pretutindeni, ne gândim la cei care au plecat din ţară, iar acum contribuie cultural şi profesional la societatea în care s-au stabilit. Diaspora a devenit o voce care are un cuvânt important de spus în orice discuţie despre viitorul României. Este momentul ca plecarea la muncă sau studii peste hotare să nu mai fie considerată o pierdere pentru ţară, ci o oportunitate cu impact pe termen lung. Românii de pretutindeni sunt parte a naţiunii, indiferent de cât de departe s-ar afla. Ştiu că au România în suflet, oriunde s-ar afla. De ziua lor, îi rog să nu uite niciodată că sunt români şi să transmită şi copiilor lor această dragoste de patrie”, a mai spus liderul PNL.